ગણપતિ વિસર્જન માટે મહાનગરપાલિકા, પોલીસ અને જિલ્લા વહીવટી તંત્ર વચ્ચે સંકલનના અભાવે ભાવિકો મૂંઝવણમાં હતા. આ અંગે દિવ્ય ભાસ્કરે પ્રસિધ્ધ કરેલા અહેવાલના પગલે રાજકોટના અધિક કલેક્ટરે જાહેરનામું બહાર પાડ્યું છે અને મંજૂરી વગર ગણપતિ વિસર્જન કરવામાં આવશે તો તેમની સામે ફોજદારી કાર્યવાહી કરવામાં આવશે. તંત્રે પાંચ સ્થળો પર ગણપતિ વિસર્જન માટેની વ્યવસ્થા કરી છે આ સિવાય અન્ય કોઇ સ્થળે વિસર્જન કરાશે તો તેમની સામે પણ ફોજદારી કાર્યવાહી કરાશે. જાહેરનામામાં શહેરમાં મનપા, તાલુકામાં પાલિકાની જવાબદારી ફિક્સ કરાઇ છે. સુરક્ષા માટે પોલીસ અને ફાયરબ્રિગ્રેડના જવાનો રાખવા આદેશ કર્યો છે.